*For innsjøen ved samme navn i Donegal se Lough Derg*
**Lough Derg**, historisk *Lough Dergart* (irsk: *Loch Deirgeirt*) er den nest største innsjøen (*lough/loch*) i Irland (etter Lough Corrib) og den tredje største innsjøen i hele Irland (den største er Lough Neagh). Det er en lang og relativt smal innsjø som ligger mellom grevskapene Tipperary i øst, Galway i nordvest og Clare i sørvest. Dergh er den siste av tre store innsjøer på elven Shannon, de andre to som ligger lenger nord er Lough Ree og Lough Allen. Byer og landsbyer ved Lough Derg er blant annet Portumna, Killaloe & Ballina, Dromineer, Terryglass, Mountshannon og Garrykennedy.

Navn
----

Innsjøens navn utviklet seg fra den irske *Loch Deirgdheirc*. Dette var et av navnene til In Dagda, det gammelirske på en irsk gud, framstilt som farsfigur, og betyr bokstavelig talt «røde øyne».

Geografi
--------

På det dypeste er innsjøen 36 meter dyp og dekker et område på 130 km2. Like nedstrøms fra der Lough Derg munner ut i elven Shannon ligger Doonassfossen, det største fallet på den ellers svakt hellende elven. I nærheten ligger vannkraftverket Ardnacrusha, som, da det ble bygget i 1927, var verdens største.

Bruk og anvendelse
------------------

Brygge og stupebrett ved Mountshannon.
På 1800-tallet var Lough Derg en viktig ferdeselåre fra havnen i Limerick til Dublin gjennom kanalene i Irlands midtland. Lough Derg, som kan navigeres over hele dens 38,6 km lengde, er i dag populær blant lystbåter og andre fritidsfartøyer, i tillegg til seiling og fiske. Universitetet i Limerick har et aktivitetssenter ved innsjøen, like nord for Killaloe, hvor det er kanoer, kajakker, brettseiling, seilbåter og andre rekreasjoner og fritidsaktiviteter.

Redningstjenesten RNLI Lifeboat er lokalisert ved Lough Derg, basert ved Dromineer, den første innlandsstasjonen i Irland. I juni 2013 ble 35 personer brakt i sikkerhet da en stor redningsinnsats ble iverksatt etter at et internasjonalt roarrangement ble rammet av hardt vær.

Dublins byråd offentliggjorde en plan i 2011 for en rørledning for å levere opptil 350 millioner liter vann om dagen fra Lough Derg til Dublin by og region. I 2016 ble Parteen-bassenget sør for innsjøen valgt som foreslått område. Vann ville bli pumpet til en trykktank ved området Knockanacree nær byen Cloughjordan i grevskapet Tipperary og tyngdekraften matet derfra til Dublin.

Økologi
-------

Et par havørner hekket først på en øy i Lough Derg i 2012. Dette markerte en stor suksess for det irske gjeninnføringsprogrammet for denne fuglearten som begynte sommeren 2007. Ørnene kom fra og med velvillig hjelp fra Norge.

En stor invasive eller angripende ferskvannalge, *Nitellopsis obtusa*, ble først registrert i Irland i denne innsjøen i 2016. I 2021 ble invasive eller inntrengende quaggamusslinger (*Dreissena bugensis*) oppdaget i innsjøen og i Lough Ree av et forskerteam fra University College Dublin.

North-East Shore er oppført som et spesielt viktig verneområde.

Bilder
------

* Tospråklig irsk-engelsk turistskilt ved avkjørsel 27 på M7.Tospråklig irsk-engelsk turistskilt ved avkjørsel 27 på M7.
* Steinbrygge mot innsjøen og gressende sauer i forgrunnen.Steinbrygge mot innsjøen og gressende sauer i forgrunnen.
* Utsikt over Lough Derg vestover mot Scariff fra Parker Point i TipperaryUtsikt over Lough Derg vestover mot Scariff fra Parker Point i Tipperary
* Tinaranabukten fra vestbredden av Lough Derg.Tinaranabukten fra vestbredden av Lough Derg.

Referanser
----------

1. 1 2  «Loch Deirgeirt / Lough Derg», *Placenames Database of Ireland*
2. ↑  Koch, John T. (2006): *Celtic Culture: A Historical Encyclopedia*. ABC-CLIO, ISBN 978-1851094400; s. 553–554
3. ↑  MacKillop, James (2006): *Myths and Legends of the Celts*. Penguin; s. 137
4. ↑  «Lough Derg (Lake Derg). Data Summery». Arkivert fra originalen den 8. januar 2000
5. ↑   «Lough Derg Lifeboat», *RNLI*. Se også eldre artikkel
6. ↑   Hilliard, Mark (21. juni 2013): «Lough Derg rescue operation brings 35 ashore after rowing event», *The Irish Times*
7. ↑  «Water Supply Project – Eastern and Midlands Region» Arkivert 8. november 2016 hos Wayback Machine. (PDF), *Irish Water*. Arkivert fra originalen Arkivert 8. november 2016 hos Wayback Machine. (PDF) den 8. november 2016.
8. ↑   «Warning over Shannon water extraction», *RTÉ*. 31. juli 2008.
9. ↑   «Shannon water extraction a concern for Limerick councillors», *Limerick Leader*. Arkivert fra originalen den 18. juli 2016.
10. ↑   Sea eagles return to Irish nest, *The Irish Times*. 30. april 2012. Arkivert fra originalen den 3. mai 2012
11. ↑  «Rare eagle reintroduced to Ireland», *RTÉ* 16. august 2007
12. ↑  Minchin, D. Boelens, R. & Roden, C. (2017): «The first record of Nitellopsis obtusa (N.A.Desvaux) J.Groves (Charophyceae, Characeae) in Ireland (H9,H10)», *Irish Naturalists' Journal* **35**(2); s. 105-109
13. ↑  Mainnín, Tomás O. (26. juli 2021): «Invasive species flexing its 'mussels' on the Shannon», *RTÉ*
14. ↑   «Conservation objectives for Lough Derg (Shannon) SPA (004058)» (PDF). *National Parks and Wildlife Service*. Arkivert fra originalen (PDF) den 9. juli 2015.

Eksterne lenker
---------------

(en) Lough Derg (Munster) – kategori av bilder, video eller lyd på Commons


* Flyfoto av Lough Dergs nordlige kyster, med Terryglass Drominagh og Kilgarvan Quay, *YouTube*
* Om vannveiene i Irland

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GeoNames
 |